রূপান্তরিত লিঙ্গ
রূপান্তরিত লিঙ্গ-এর ব্যক্তিবর্গ () হল সেসব ব্যক্তি যাদের এমন একটি নিজস্ব যৌন পরিচয় বা যৌন অভিব্যক্তি রয়েছে, যা তাদের জন্মগত যৌনতা হতে ভিন্ন। রূপান্তরিত লিঙ্গের ব্যক্তিবর্গ যদি তাদের যৌনতা পরিবর্তন করতে ডাক্তারি সাহায্য কামনা করে তবে তাদেরকে অনেকসময় "রূপান্তরকামী" নামে ডাকা হয়। 'এছাড়াও "রূপান্তরিত লিঙ্গ" একটি শ্রেণিগত পরিভাষা: যাতে এমন ব্যক্তিদেরও জগ করা হয় যাদের যৌন পরিচয় তাদের জন্মগত যৌনতার "বিপরীত" (রূপান্তরকামী পুরুষ বা রূপান্তরকামী নারী), এছাড়াও এতে এমন শ্রেণীও অন্তর্ভুক্ত হয় যারা স্পষ্টভাবে নারীসুলভ বা পুরুষসুলভ নয় (জেন্ডারক্যুয়্যার বা বিচিত্রলিঙ্গ, যেমন দ্বৈতলিঙ্গ, সর্বলিঙ্গ, লিঙ্গতরল, বা অলিঙ্গ)। রূপান্তরিত লিঙ্গের অন্যান্য সংজ্ঞার মধ্যে তৃতীয় লিঙ্গের ব্যক্তিবর্গও অন্তর্ভুক্ত থাকে অথবা রূপান্তরিত লিঙ্গকে তৃতীয় লিঙ্গ হিসেবে সংজ্ঞায়িত করা হয়। তবে মাঝে মাঝে, বিস্তৃত পরিভাষায় রূপান্তরিত লিঙ্গ বোঝাতে ক্রস-ড্রেসার বা বিপরীত লিঙ্গের পোশাক পরিধানকারীদেরকেও বোঝানো হয়, তাদের যৌন পরিচয় যাই হোক না কেন।
তৃতীয় লিঙ্গ
২০০৯ সালের জুন মাসে পাকিস্তানি সুপ্রিম কোর্ট খাজা সারাদের আদমশুমারির অন্তর্ভুক্তির আদেশ দেন, যাদের সংখ্যা ৮০,০০০ এবং ৩০০,০০০ এর মধ্যে গণনা করা হয়েছিল। ২009 সালের ডিসেম্বরে পাকিস্তানের প্রধান বিচারপতি ইফতেখার মুহাম্মদ চৌধুরী আদেশ দেন যে জাতীয় ডাটাবেস এবং নিবন্ধন কর্তৃপক্ষ যেন হিজড়া সম্প্রদায়ের সদস্যদের কাছে জাতীয় পরিচয়পত্র প্রকাশ করে তাদের স্বতন্ত্র লিঙ্গ হিসাবে প্রদর্শন করে। "এটি ৬২ বছরের ইতিহাসে প্রথমবারের মতো এই ধরনের পদক্ষেপ আমাদের কল্যাণের জন্য নেওয়া হচ্ছে", আলমাস ববি, খাজা সারো অ্যাসোসিয়েশনের সভাপতি রয়টার্সকে বলেন, "সমাজে আমাদের সম্মান এবং পরিচয় দেবার জন্য এটি একটি বড় পদক্ষেপ। আমরা ধীরে ধীরে সমাজে সম্মান পাচ্ছি। এখন মানুষ স্বীকার করে যে আমরাও মানুষ। "